A BIZOTTSÁG 1265/2008/EK RENDELETE
(2008. december 16.)
a mezőgazdasági üzemek jövedelmének megállapításához adatokat szolgáltató üzemek kiválasztásáról szóló 1859/82/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az Európai Gazdasági Közösségben működő mezőgazdasági üzemek jövedelmére és üzleti tevékenységére vonatkozó számviteli adatok gyűjtésére szolgáló hálózat létrehozásáról szóló, 1965. június 15-i 79/65/EGK tanácsi rendeletre (1) és különösen annak 4. cikke (4) bekezdésére,
mivel:
(1)
Az 1859/82/EGK bizottsági rendelet (2) 2. cikke tagállamonként rögzíti a mezőgazdasági számviteli információs hálózat adatfelvételi körébe tartozó adatszolgáltató üzemek gazdasági méretére vonatkozó küszöbértéket.
(2)
Spanyolország esetében a szerkezeti változások következtében csökkent a kisebb üzemek száma és azoknak a mezőgazdaság összteljesítményéhez való hozzájárulása. A 4 EUME-nél kisebb üzemek (435 307 üzem) a standard fedezeti hozzájárulásnak csupán 4,04 %-át teszik ki. Ezért a mezőgazdasági tevékenység leglényegesebb részét a kisebb mezőgazdasági üzemeket nem tartalmazó küszöbértékkel is le lehet fedni. Következésképpen indokolt a küszöbértéket 2 EUME-ről 4 EUME-re megemelni.
(3)
Az 1859/82/EGK rendeletet ennek megfelelően módosítani kell.
(4)
Az e rendeletben előírt intézkedések összhangban vannak a mezőgazdasági számviteli információs hálózat közösségi bizottságának véleményével,
ELFOGADTA EZT A RENDELETET:
1. cikk
Az 1859/82/EGK rendelet 2. cikkének helyébe a következő szöveg lép:
„2. cikk
A 2008-as számviteli év (egy 12 egymást követő hónapból álló időszak, amely 2008. január 1. és 2008. július 1. között kezdődik) és a későbbi számviteli évek tekintetében a 79/65/EGK rendelet 4. cikkében említett, EUME-ben kifejezett gazdasági küszöbérték a következő:
-
Belgium: 16 EUME
-
Bulgária: 1 EUME
-
Csehország: 4 EUME
-
Dánia: 8 EUME
-
Németország: 16 EUME
-
Észtország: 2 EUME
-
Írország: 2 EUME
-
Görögország: 2 EUME
-
Spanyolország: 4 EUME
-
Franciaország: 8 EUME
-
Olaszország: 4 EUME
-
Ciprus: 2 EUME
-
Lettország: 2 EUME
-
Litvánia: 2 EUME
-
Luxemburg: 8 EUME
-
Magyarország: 2 EUME
-
Málta: 8 EUME
-
Hollandia: 16 EUME
-
Ausztria: 8 EUME
-
Lengyelország: 2 EUME
-
Portugália: 2 EUME
-
Románia: 1 EUME
-
Szlovénia: 2 EUME
-
Szlovákia: 8 EUME
-
Finnország: 8 EUME
-
Svédország: 8 EUME
-
Egyesült Királyság (Észak-Írország kivételével): 16 EUME
-
Egyesült Királyság (csak Észak-Írország): 8 EUME.”
2. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ezt a rendeletet a 2008-as számviteli évtől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. december 16-án.